Festivalul ”Lucian Blaga” de la Sebeș se apropie de final, cu un program special în ultima zi.
Poetul Mircea Dinescu va susține o conferință și își va lansa o carte la Muzeul Municipal ”Ioan Raica”, de la ora 19:00, în închiderea festivalului.
Și restul zilei va fi unul plin: concursuri de lectură, festivități de premiere, dansuri, teatru și multe alte surprize pregătite de organizatori.
Festivalul ”Lucian Blaga” de la Sebeș: DUMINICĂ, 19 mai 2024
SEBEȘ și LANCRĂM
Muzeul Municipal „Ioan Raica” Sebeş
Ora 11.00: Festivitatea de premiere a Concursului de lectură pentru clasele I-IV „Laudă semințelor, celor de față și în veci tuturor!”.
Lansare de carte pentru copii: „Ce aude unicornul”, II (volum colectiv realizat de elevi din Sebeș).
Participă trupele de teatru pentru elevi Pied Piper și Gepetto – prof. coord. Lavinia Donose, Școala de muzică „DoReMi” – prof. coord. Alexandra Pamfilie (proiecte susținute de Centrul Cultural „Lucian Blaga” Sebeș).
Expoziție de artă plastică a elevilor Colegiului Național „Lucian Blaga” – prof. coord. Camelia Zurman.
Participă elevii câștigători ai concursului de lectură pentru clasele I-IV, coordonator prof. Mihaela Gatea.
Primirea elevilor cu: Ordinul Scutierilor de Mühlbach, Fanfara din Petrești, Trupa de dansuri săsești Sebeș.
Casa Memorială „Lucian Blaga” Lancrăm
Ora 17.00: Concurs de recitare de poezie.
Expoziție de artă plastică Aurel Sârbu.
Muzeul Municipal „Ioan Raica” Sebeș
Ora 19.00: Întâlnire cu poetul MIRCEA DINESCU – conferință și lansare de carte.
Primirea publicului cu Fanfara din Petrești.
Urmăriți Alba24.ro și pe Google News
Dacă ți-a plăcut articolul: